ایران بیلن بیرلشگن ملت لر تشکیلاتی خوف سیزلیک کینگشی نینگ بیش دایمی اعضاسی و آلمان آره سیده بولیب اوتگن هستوی مذاکره لرنینگ ۴ نچی روندی ده هم مهم بیر آلغه سیلجیش بحث موضوعی بولمه دی. ویانا ده گی اوشبو مذاکره لر نینگ, ایران نینگ اجازت بیریله دیگن هستوی برنامه سی نینگ بعدی خصوصی ده گی کیلیشموچیلیک لر سببلی, لایحه نینگ تیار له نیشی باسقیچی گه اوتیله آلمه دی. جولای آیی نینگ ۲۰ نچی کونی گه قدر اوز ارا کیلیشیب آلیش نی هدف قلیب آلیتگن تمان لر, کیله جک آی ده ینه بیر مرته ییغیلیش اوتکزه دی. اوشبو مذاکره لر جریانی ده ایران, کیله جک ده ایگه بولیشی ممکن بولگن سنترفیوژ سانی نینگ ۱۰۰ مینگ دن عبارت بولیشی نی طلب ایتدی. غربی اولکه لر ایسه, اوشبو رقم نینگ فقط گینه ۲۰ مینگ دن عبارت بولیشی نینگ ممکن ایکن لیگی نی بلدرماقده. امریکا قوشمه ایالت لری, ایران نینگ بالستیک راکت پروگرامی نینگ هم اوشبو مذاکره لر گه کریتیلیشی نی طلب ایتدی. باشقه موضوع لر بوییچه جدی بیر آلغه سیلجیش نینگ موجود بولمه گن لیگی سببلی اوشبو کیلیشو نینگ متنی نینگ یازیلیشی بحث موضوعی بولمه دی. متخصص لر, اوشبو کیلیشو نینگ متنی نینگ جولای آیی نینگ ۲۰ نچی کونی گه قدر یازیلیشی نینگ جوده قیین بولگن لیگی نی بلدرماقده. اسرائیل, اوشبو مسئله نینگ دپلوماتیک میتود لر بیلن ییچیله آلمس لیگی تقدیرده, ایران گه قرشی حربی عملیات اویشتریلیشی بوییچه تهدید ایتدی.
